菲爾科頓再下一城 當選英超最佳球員
2024年05月18日 18:33
東網電視
更多新聞短片
周六（18日）晚英超賽會宣布，曼城中場菲爾科頓當選今季英超最佳球員，繼早前勇奪英格蘭足球先生後再下一城，為「藍月亮」煞科日爭冠造勢。
菲爾科頓話能夠獲獎係一件好自豪嘅成就，對自己嘅表現非常滿意，並多謝曼城職球員，冇佢哋一切都冇可能，同時感謝投票畀佢嘅人。呢位23歲英格蘭國腳，今季英超攻入其職業生涯最高嘅17球兼8次助攻，喺曼城陣中只有神鋒艾寧夏蘭特入波比佢多。曼城若果聽晚煞科戰擊敗韋斯咸，就可史無前例締造英超4連冠，菲爾科頓喺開波前攞獎，絕對係好兆頭。